พอดีเป็นริดสีดวงภายนอกครับ ก่อนหน้านี้บวมและเจ็บมาก แต่ตอนนี้หายเจ็บแล้วครับ แต่ติ่งไม่ยอมยุบหายไปครับ (ยุบกว่าแต่ก่อนครับ) แต่ยังอยู่ อยากทราบวิธีการรักษาให้ยุบหายไปเลยอะครับปล.ก่อนหน้านี้ผมมีเพศสัทพันธ์ทางทวารหนักด้วยครับ และเลือดออกในวันถัดมาหลังจากมีเพศสัมพันธ์ครับ ประมาน 2-3 วัน ก็หายครับ
สวัสดีค่ะ ติ่งเนื้อที่ยื่นออกมาจารูทวารหนัก อาจเป็น1. ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวดได้ และหากมีลิ่มเลือดเกิดขึ้น ก็จะทำให้มีอาการบวม ปวดและเจ็บมากได้2. ริดสีดวงทวารชนิดภายใน ที่เป็นระยะที่ 3 และ 4 ซึ่งจะยื่นออกมานอกรูทวารหนักให้เห็น โดยจะมีประวัติการถ่ายเป็นเลือดบ่อยๆ มาก่อน3. แผลปริขอบทวารหนัก ที่เป็นเรื้อรัง โดยที่อาการในช่วงเริ่มแรก คือจะมีเลือดสีแดงสดติดออกมากับก้อนอุจจาระ และจะมีอาการปวดเจ็บหรือแสบรูทวารหนักร่วมด้วย เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วยหากเคยได้รับการวินิจฉัยแล้วว่าเป็นริดสีดวงทวารชนิดภายนอก การรักษาให้ติ่งเนื้อหายไป ก็ต้องอาศัยการผ่าตัดออกค่ะสำหรับปัจจัยที่ทำให้เกิดโรคริดสีดวงทวาร ทั้งชนิดภายในและภายนอก รวมถึงโรคแผลปริขอบทวารหนัก เช่น การมีท้องผูกบ่อยๆ ชอบเบ่งถ่ายอุจจาระ หรือมีท้องเสียเรื้อรัง การมีน้ำหนักตัวมาก รวมไปถึงการมีเพศสัมพันธ์ทางทวารหนักด้วย ดังนั้น แม้จะผ่าตัดเอาติ่งออกแล้ว แต่หากยังคงมีเพศสัมพันธ์ทางทวารหนักอีกเรื่อยๆ ก็ย่อมมีโอกาสเกิดซ้ำได้อีกค่ะ